ddrg/super_eurlex huggingface dataset:
(2)

Republikken Bulgarien har meddelt Kommissionen, at der på grund af et uforudset fald i budgetindtægterne i 2009 som følge af den økonomiske krise ikke var tilstrækkelige ressourcer til rådighed til, at man inden for de frister, der blev fastsat ved beslutning 2009/1/EF, kunne frigøre 2 500-2 690 MHz-båndet og stille det til rådighed på et ikke-eksklusivt grundlag for landbaserede systemer, som kan levere elektroniske kommunikationstjenester. Derfor anvendes dette frekvensbånd stadig på et eksklusivt grundlag til mobilt elektronisk kommunikationsudstyr til nationale sikkerhedsformål i Bulgarien.
(1)

Rådet udnævnte ved afgørelse af 16. februar 2010 (2) medlemmerne af og suppleanterne til Det Rådgivende Udvalg for Sikkerhed og Sundhed på Arbejdspladsen for perioden fra den 1. marts 2010 til den 28. februar 2013, undtagen visse medlemmer og suppleanter, bl.a. de polske medlemmer og suppleanter i kategorierne repræsentanter for arbejdstager- og arbejdsgiverorganisationer.
(1)

Direktiv 64/432/EØF foreskriver, at en medlemsstat eller en del af en medlemsstat kan erklæres officielt fri for enzootisk kvægleukose for så vidt angår kvægbesætninger, under forudsætning af at visse betingelser i direktivet er opfyldt.
»a)

Der gennemføres et klart fastlagt mellemfristet finanspolitisk program med det formål at reducere det offentlige underskud til under traktatens referenceværdi på 3 % af BNP inden for en frist og med en konsolideringskurs, der er i overensstemmelse med de henstillinger, som Rådet har rettet til Rumænien som led i proceduren i forbindelse med uforholdsmæssigt store underskud«.
DA Den Europæiske Unions Tidende L 83/20

DEN UDENRIGS- OG SIKKERHEDSPOLITISKE KOMITÉS AFGØRELSE ATALANTA/1/2010

af 5. marts 2010

om ændring af Den Udenrigs- og Sikkerhedspolitiske Komités afgørelse Atalanta/2/2009 om accept af bidrag fra tredjelande til Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) og af Den Udenrigs- og Sikkerhedspolitiske Komités afgørelse Atalanta/3/2009 om nedsættelse af bidragyderkomitéen for Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta)

(2010/184/FUSP)

DEN UDENRIGS- OG SIKKERHEDSPOLITISKE KOMITÉ HAR —

under henvisning til traktaten om Den Europæiske Union, særlig artikel 38, stk. 3,

under henvisning til Rådets fælles aktion 2008/851/FUSP af 10. november 2008 om Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (1), særlig artikel 10,

under henvisning til Den Udenrigs- og Sikkerhedspolitiske Komités afgørelse Atalanta/2/2009 (2) og Den Udenrigs- og Sikkerhedspolitiske Komités afgørelse Atalanta/3/2009 (3) samt addendummet hertil (4), og

ud fra følgende betragtninger:

(1) Den øverstbefalende for EU-operationen afholdt en styrkeopbygningskonference den 16. december 2008.

(2) Som følge af tilbuddet fra Ukraine om at bidrage til operation Atalanta, henstillingen fra EU-operationens øverstbefalende og rådgivningen fra Den Europæiske Unions Militærkomité bør Ukraines bidrag accepteres.

(3) I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet —

VEDTAGET DENNE AFGØRELSE:

Artikel 1

Artikel 1 i Den Udenrigs- og Sikkerhedspolitiske Komités afgørelse Atalanta/2/2009 affattes således:

»Artikel 1 Bidrag fra tredjelande På baggrund af styrkeopbygnings- og bemandingskonferencerne accepteres bidragene fra Norge, Kroatien, Montenegro og Ukraine til EU's militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (»Atalanta«).«.

Artikel 2

Bilaget til Den Udenrigs- og Sikkerhedspolitiske Komités afgørelse Atalanta/3/2009 erstattes af teksten i bilaget til nærværende afgørelse.

Artikel 3

Denne afgørelse træder i kraft på dagen for vedtagelsen.

Artikel 4

Denne afgørelse offentliggøres i Den Europæiske Unions Tidende.

Udfærdiget i Bruxelles, 5. marts 2010. På Den Udenrigs- og Sikkerhedspolitiske Komités vegne C. FERNÁNDEZ-ARIAS Formand

(1) EUT L 301 af 12.11.2008, s. 33.

(2) EUT L 109 af 30.4.2009, s. 52.

(3) EUT L 112 af 6.5.2009, s. 9.

(4) EUT L 119 af 14.5.2009, s. 40.
(3)

Rådet finder, at der ikke længere er grund til fortsat at lade visse personer være opført på listen over personer, enheder og organer, der er omfattet af de restriktive foranstaltninger i fælles holdning 2009/788/FUSP. Listen i bilaget til fælles holdning 2009/788/FUSP bør ændres i overensstemmelse hermed —
(2)

Da der er finansielle midler til rådighed i den omstruktureringsfond, der omhandles i artikel 1 i forordning (EF) nr. 320/2006, bør medlemsstaterne have mulighed for at fremskynde udbetalingen af anden rate af den omstruktureringsstøtte, der er tildelt for produktionsåret 2009/10 til virksomheder, avlere og maskinstationer, som har givet afkald på deres kvote den 1. oktober 2009, til datoen for udbetalingen af første rate —
(3)

Kommissionen har modtaget en ansøgning om godkendelse af tre bestrålingsanlæg i Indien via landets kompetente myndigheder. Kommissionens eksperter har inspiceret bestrålingsanlæggene for at kontrollere, om de opfylder kravene i direktiv 1999/2/EF, og især om det ved offentligt tilsyn sikres, at kravene i artikel 7 i nævnte direktiv overholdes.
(4)

Hele Irland, undtagen Cape Clear Island, er for øjeblikket opført på listen i del C i bilag I til beslutning 2009/177/EF som erklæret fri for egtvedsyge (VHS). Irland har sendt Kommissionen en erklæring om, at Cape Clear Island er fri for den pågældende sygdom. Denne erklæring blev tilføjet til dagsordenen for mødet den 12. januar 2010 i Den Stående Komité for Fødevarekæden og Dyresundhed. Erklæringen opfylder kravene til en erklæring om sygdomsfrihed i direktiv 2006/88/EF og beslutning 2009/177/EF. Hele Irland bør derfor erklæres fri for VHS. Del C i bilag I til beslutning 2009/177/EØF bør ændres i overensstemmelse hermed.
3.

En institution i én medlemsstat, der ved fastsættelse af en rettighed og for den første beregning af ydelsen skal omregne et beløb til en anden medlemsstats valuta, anvender følgende metode: a) Når en institution i henhold til national lovgivning tager beløb i betragtning, som f.eks. indtægter eller ydelser, i løbet af en vis periode inden den dato, for hvilken ydelsen beregnes, anvendes den omregningskurs, der er offentliggjort den sidste dag i den periode. b) Når en institution i henhold til national lovgivning tager et beløb i betragtning med henblik på beregning af ydelsen, anvendes den omregningskurs, der er offentliggjort den første dag i den måned, der går forud for den måned, hvor bestemmelsen skal anvendes.
(3)

Det forventes, at der efter ikrafttrædelsen af de nye forordninger vil være et stort antal ansøgninger under behandling, hvor der er erhvervet ret til ydelser i henhold til Rådets forordning (EØF) nr. 1408/71 (3) før denne dato, og at det i forbindelse med disse ansøgninger foreslås, at udvekslingen af oplysninger generelt finder sted i henhold til de procedurer, der er fastsat i forordning (EØF) nr. 1408/71 og Rådets forordning (EØF) nr. 574/72 (4), herunder anvendelse af E-blanketter.
4.

Hvis en behandling blev tildelt i henhold til artikel 19 stk. 1, eller artikel 27, stk. 1, i forordning (EF) nr. 883/2004 efter den 30. april 2010 på grundlag af et gyldigt EU-sygesikringskort, der er udstedt før den 1. maj 2010, kan kravet om refusion af udgifter til en sådan behandling ikke afvises med den begrundelse, at kompetencen i forbindelse med en persons udgifter til sundhedspleje har ændret sig i henhold til bestemmelserne i forordning (EF) nr. 883/2004. En institution, der er nødt til at refundere udgifterne til ydelser, der gives på grundlag af det europæiske sygesikringskort, kan anmode om, at den institution, hos hvilken personen var behørigt registreret på tidspunktet for tildelingen af ydelserne, refunderer udgifterne til disse ydelser til den første institution, eller hvis den person ikke var berettiget til at anvende det europæiske sygesikringskort, løser problemet med den pågældende person.
DA Den Europæiske Unions Tidende L 106/12

KOMMISSIONENS AFGØRELSE

af 27. april 2010

om ophævelse af Kommissionens beslutning 2009/780/EF om fastsættelse af de nettobeløb, der fremkommer ved anvendelsen af frivillig graduering i Portugal for kalenderårene 2010, 2011 og 2012

(meddelt under nummer K(2010) 2516)

(Kun den portugisiske udgave er autentisk)

(2010/235/EU)

EUROPA–KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 378/2007 af 27. marts 2007 om regler for frivillig graduering af direkte betalinger som fastsat i forordning (EF) nr. 1782/2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om ændring af forordning (EF) nr. 1290/2005 (1), særlig artikel 4, stk. 1, og

ud fra følgende betragtninger:

(1) Kommissionens beslutning 2009/780/EF (2) har fastsat de nettobeløb, der fremkommer ved anvendelsen af frivillig graduering i Portugal for kalenderårene 2010, 2011 og 2012.

(2) Eftersom vanskelighederne, som den økonomiske krise har påført landbruget i Portugal, varer ved med fortsatte negative følger for landbrugernes økonomiske situation, har Portugal meddelt Kommissionen, at det har besluttet ikke at anvende frivillig graduering overhovedet.

(3) Beslutning 2009/780/EF bør derfor ophæves —

VEDTAGET DENNE AFGØRELSE:

Artikel 1

Beslutning 2009/780/EF ophæves.

Artikel 2

Denne afgørelse er rettet til Den Portugisiske Republik.

Udfærdiget i Bruxelles, den 27. april 2010. På Kommissionens vegne Dacian CIOLOȘ Medlem af Kommissionen

(1) EUT L 95 af 5.4.2007, s. 1.

(2) EUT L 278 af 23.10.2009, s. 59.
(1)

Rådet udnævnte ved afgørelse af 16. februar 2010 (2) medlemmerne af og suppleanterne til Det Rådgivende Udvalg for Sikkerhed og Sundhed på Arbejdspladsen for perioden fra den 1. marts 2010 til den 28. februar 2013, undtagen visse medlemmer og suppleanter, bl.a. det italienske medlem og de italienske suppleanter i kategorien repræsentanter for arbejdsgiverorganisationer.
DA Den Europæiske Unions Tidende L 99/7

DET EUROPÆISKE RÅDS AFGØRELSE

af 26. marts 2010

om udnævnelse af næstformanden for Den Europæiske Centralbank

(2010/223/EU)

DET EUROPÆISKE RÅD HAR —

under henvisning til traktaten om Den Europæiske Unions funktionsmåde, særlig artikel 283, stk. 2, og artikel 139, stk. 2, litra h), og under henvisning til artikel 11.2 og 42.3 i protokollen om statutten for Det Europæiske System af Centralbanker og Den Europæiske Centralbank,

under henvisning til henstilling fra Rådet (1),

under henvisning til udtalelse fra Europa-Parlamentet (2),

under henvisning til udtalelse fra Den Europæiske Centralbanks Styrelsesråd (3) —

VEDTAGET DENNE AFGØRELSE:

Artikel 1

Vítor CONSTÂNCIO udnævnes hermed til næstformand for Den Europæiske Centralbank for en embedsperiode på otte år.

Denne udnævnelse har virkning fra den 1. juni 2010.

Artikel 2

Denne afgørelse offentliggøres i Den Europæiske Unions Tidende.

Udfærdiget i Bruxelles, den 26. marts 2010. På Det Europæiske Råds vegne H. VAN ROMPUY Formand

(1) EUT C 52 af 2.3.2010, s. 1.

(2) Udtalelse afgivet den 25.3.2010 (endnu ikke offentliggjort i EU-tidende).

(3) EUT C 58 af 10.3.2010, s. 3.
(2)

Der er derfor risiko for, at akvakulturprodukter bestemt til konsum, der er importeret fra Indonesien, indeholder restkoncentrationer af visse farmakologisk virksomme stoffer, der anvendes til at bekæmpe sygdomme hos eller øge produktionen af akvakulturdyr, og som er sundhedsskadelige for mennesker. Det drejer sig navnlig om følgende stoffer: chloramphenicol, nitrofuraner og tetracykliner. Der bør derfor træffes foranstaltninger til at begrænse denne risiko. Foranstaltningerne bør stå i forhold til denne risiko og ikke begrænse handelen mere, end hvad der er nødvendigt for at opnå et højt forbrugerbeskyttelsesniveau.
(1)

Ved Kommissionens beslutning 2006/415/EF af 14. juni 2006 om visse beskyttelsesforanstaltninger over for højpatogen aviær influenza af subtype H5N1 hos fjerkræ i Fællesskabet og om ophævelse af beslutning 2006/135/EF (5) er der fastsat visse beskyttelsesforanstaltninger, der skal anvendes for at hindre sygdommen i at sprede sig, herunder oprettelse af et område A og et område B efter mistanke om udbrud eller et bekræftet udbrud af sygdommen. De pågældende områder er opført i bilaget til beslutning 2006/415/EF.
(3)

I henhold til beslutning 2006/236/EF skal medlemsstaterne sikre, at alle sendinger af fiskevarer, bortset fra akvakulturprodukter, som importeres fra Indonesien, underkastes de fornødne test for at sikre, at de pågældende produkter ikke overskrider bestemte grænseværdier for tungmetaller.
BILAG

BILAG IV HAVKYSTZONER Som nomenklatur skal anvendes den gældende geonomenklatur (den statistiske lande- og områdefortegnelse for Fællesskabets udenrigshandel og for samhandelen mellem dets medlemsstater) (1) for det år, dataene vedrører. Koden består af fire tegn: ISO alfa-2-standardkoden for hvert land fra ovennævnte nomenklatur efterfulgt af 2 nuller (f.eks. kode GR00 for Grækenland) undtagen for de lande, som er opdelt i flere havkystzoner. Disse er kendetegnet ved et fjerde tegn, som ikke må være nul (fra 1 til 7), som angivet nedenfor: Kode Havkystzoner FR01 Frankrig: Atlanterhavet/Nordsøen FR02 Frankrig: Middelhavet FR03 De franske oversøiske departementer: Fransk Guyana FR04 De franske oversøiske departementer: Martinique og Guadeloupe FR05 De franske oversøiske departementer: Réunion DE01 Tyskland: Nordsøen DE02 Tyskland: Østersøen DE03 Tyskland: Indland GB01 Det Forenede Kongerige GB02 Øen Man GB03 De Britiske Kanaløer ES01 Spanien: Atlanterhavet (Nord) ES02 Spanien: Middelhavet og Atlanterhavet (Syd), herunder Balearerne og De Kanariske Øer SE01 Sverige: Østersøen SE02 Sverige: Nordsøen TR01 Tyrkiet: Sortehavet TR02 Tyrkiet: Middelhavet RU01 Rusland: Sortehavet RU03 Rusland: Asien RU04 Rusland: Barentshavet og Hvidehavet RU05 Rusland: Østersøen, kun Den Finske Bugt RU06 Rusland: Østersøen, undtagen Den Finske Bugt RU07 Rusland: indre vandveje i Europa, herunder Det Kaspiske Hav MA01 Marokko: Middelhavet MA02 Marokko: Vestafrika EG01 Egypten: Middelhavet EG02 Egypten: Det Røde Hav IL01 Israel: Middelhavet IL02 Israel: Det Røde Hav SA01 Saudi Arabien: Det Røde Hav SA02 Saudi Arabien: Den Persiske Golf US01 Amerikas Forenede Stater: Nordatlanten US02 Amerikas Forenede Stater: Sydatlanten US03 Amerikas Forenede Stater: Golfen US04 Amerikas Forenede Stater: Sydlige Stillehav US05 Amerikas Forenede Stater: Nordlige Stillehav US06 Amerikas Forenede Stater: De Store Søer US07 Puerto Rico CA01 Canada: Atlanterhavet CA02 Canada: De Store Søer og øvre St. Lawrence CA03 Canada: Vestkysten CO01 Colombia: Nordkysten CO02 Colombia: Vestkysten Med supplerende koder ZZ01 Offshoreanlæg i.a.n. ZZ02 Aggregater og i.a.n.

BILAG V SKIBETS REGISTRERINGSNATIONALITET Som nomenklatur skal anvendes den gældende geonomenklatur (den statistiske lande- og områdefortegnelse for Fællesskabets udenrigshandel og for samhandelen mellem dets medlemsstater) (2) for det år, dataene vedrører. Koden består af fire tegn: ISO alfa-2-standardkoden for hvert land fra ovennævnte nomenklatur efterfulgt af 2 nuller (f.eks. kode GR00 for Grækenland) undtagen for de lande, som har flere registre, hvilket er angivet med et fjerde tegn (ikke nul) som vist nedenfor. FR01 Frankrig FR02 Fransk Antarktis (herunder Kerguelen-øerne) [register ophørte ved udgangen af april 2007] FR03 Frankrig (RIF) [nyt register indført i maj 2007] IT01 Italien — primært register IT02 Italien — internationalt register GB01 Det Forenede Kongerige GB02 Øen Man GB03 De Britiske Kanaløer GB04 Gibraltar DK01 Danmark DK02 Danmark (DIS) PT01 Portugal PT02 Portugal (MAR) ES01 Spanien ES02 Spanien (Rebeca) NO01 Norge NO02 Norge (NIS) US01 USA US02 Puerto Rico
b)

i Kreis Westerwald: Gemeinde Bad Marienberg, Hachenburg, Ransbach-Baumbach, Rennerod, Selters, Wallmerod og Westerburg, Gemeinde Höhr-Grenzhausen nord for motorvej A48, Gemeinde Montabaur nord for motorvej A3 og Gemeinde Wirges nord for motorvej A48 og A3
(2)

Kommissionen har udsendt en meddelelse til virksomheder, der har til hensigt at importere eller eksportere kontrollerede stoffer, der nedbryder ozonlaget, til eller fra Den Europæiske Union i 2010, og virksomheder, der har til hensigt at anmode om en kvote for 2010 for disse stoffer til laboratorie- og analyseformål (2), og har som følge heraf modtaget erklæringer om planlagt import i 2010.
1)

Artikel 8 ændres således: a) Stk. 1 affattes således: »1. Medlemsstater, hvis kontrollører under inspektion af de aktiviteter, der er anført i artikel 2, konstaterer, at der er begået en overtrædelse, meddeler overtrædelsesdatoen og nærmere oplysninger om overtrædelsen til følgende parter: a) den relevante flagmedlemsstat og Kommissionen og, når dette er relevant b) den medlemsstat, hvor akvakulturbruget eller den virksomhed, der beskæftiger sig med forarbejdning af og/eller handel med varer fremstillet af almindelig tun, er etableret.« b) Stk. 3 affattes således: »3. Medlemsstater, hvis kontrollører observerer aktiviteter eller forhold, der kan anses for at være en alvorlig overtrædelse, jf. afdeling I, punkt 1, i bilag VI til Rådets forordning (EF) nr. 302/2009 (5), underretter straks Kommissionen, som efterfølgende underretter fiskerfartøjets flagstatsmyndigheder direkte og ICCAT's sekretariat. c) I stk. 4 affattes første punktum således: »Hvis der konstateres en alvorlig overtrædelse, jf. afdeling I, punkt 1, i bilag VI til forordning (EF) nr. 302/2009, om bord på et EF-fiskerfartøj, sørger flagmedlemsstaten for, at det pågældende fiskerfartøj, der fører dets flag, efter inspektionen indstiller alt fiskeri.« d) Stk. 5 affattes således: »5. Medlemsstaterne skal, hvis retsforfølgningen af en overtrædelse overdrages til registreringsmedlemsstaten, jf. artikel 86 i Rådets forordning (EF) nr. 1224/2009 (6), samarbejde for at sikre, at alt bevismateriale for en overtrædelse, som en medlemsstats kontrollører har konstateret, systematisk beskyttes og bevares.
(8)

Lov nr. 1362 af 3. august 2009 om bekæmpelse af hvidvaskning af penge, finansiering af terrorisme og korruption (Loi no 1362 du 3 août 2009 relative à la lutte contre le blanchiment de capitaux, le financement du terrorisme et la corruption) ophævede og erstattede lov nr. 1162 af 7. juli 1993 om finansieringsinstitutters deltagelse i bekæmpelse af hvidvaskning af penge og finansiering af terrorisme. Den nye lov omhandler sammen med Ordonnance Souveraine nr. 2318 af 3. august 2009 de mangler, som blev påpeget i 2008 Third Round Mutual Evaluation Report on the Principality of Monaco, udarbejdet af Moneyval (ekspertkomité for evaluering af foranstaltninger til bekæmpelse af hvidvask af penge og finansiering af terrorisme). Den sikrer, at Fyrstendømmet Monaco har et system til forebyggelse af hvidvaskning af penge, der svarer til det, som er indført i Frankrig, for så vidt angår pengeoverførsler.
(5)

Som på andre områder inden for EU-lovgivningen, hvor der ved direktiv 2008/73/EF er indført webbaserede informationsprocedurer, anses det for at være nødvendigt, at Kommissionen bistår medlemsstaterne og offentligheden med at få adgang til oplysningerne ved at stille et websted til rådighed, hvor medlemsstaterne får lagt et link til deres respektive nationale websted.
Hvis der er rimelig grund til mistanke om, at skibet er uden nationalitet eller kan sidestilles med et skib uden nationalitet, foretager den deltagende enhed kontrol af skibets ret til at føre sit flag. Med henblik herpå kan den sende en båd under kommando af en officer til skibet, der er under mistanke. Hvis mistanken består, efter at dokumenterne er blevet kontrolleret, foretager den deltagende enhed yderligere undersøgelser om bord på skibet, som udføres så hensynsfuldt som muligt.

Der træffes foranstaltninger i henhold til punkt 2.4, hvis mistanken om, at skibet ikke har nogen nationalitet, viser sig at være begrundet, og der er rimelig grund til mistanke om, at skibet er impliceret i menneskesmugling ad søvejen, jf. protokollen om bekæmpelse af menneskesmugling til lands, ad søvejen og ad luftvejen til supplering af De Forenede Nationers konvention om bekæmpelse af grænseoverskridende organiseret kriminalitet.

Et skib er uden nationalitet eller kan sidestilles med et skib uden nationalitet, hvis det ikke af nogen stat har fået tillagt retten til at føre dens flag, eller hvis det sejler under to eller flere staters flag og anvender dem efter bekvemmelighed.
(2)

Kommissionens beslutning 2009/780/EF af 22. oktober 2009 om fastsættelse af de nettobeløb, der fremkommer ved anvendelsen af frivillig graduering i Portugal for kalenderårene 2010, 2011 og 2012 (7), er blevet ophævet ved Kommissionens afgørelse 2010/235/EU (8) for at tage hensyn til, at Portugal har besluttet slet ikke at anvende frivillig graduering.
(7)

Ifølge de oplysninger, som de slovenske myndigheder indsendte i oktober 2009, forventes det offentlige underskud i Slovenien at nå op på 5,9 % af BNP i 2009 og således ligge over og ikke tæt på referenceværdien på 3 % af BNP. Den forventede overskridelse af referenceværdien kan betegnes som exceptionel i traktatens og stabilitets- og vækstpagtens forstand. Navnlig er den resultatet af bl.a. et alvorligt økonomisk tilbageslag i traktatens og stabilitets- og vækstpagtens forstand. I Kommissionens prognose fra efteråret 2009 skønnes det, at væksten i det reale BNP, som halveredes mellem 2007 og 2008, vil være markant negativ i 2009 (– 7,4 %). Selv om Sloveniens budgetresultater har været gode i de seneste år, hvor der stadig var gunstige økonomiske vilkår takket være en indkomstvækst, som var højere end budgetteret, var budgetgennemførelsen præget af udgiftsoverskridelser. Den forventede overskridelse af referenceværdien kan endvidere ikke betragtes som midlertidig, eftersom underskuddet ifølge Kommissionens prognose fra efteråret 2009 vil vokse fra 6,3 % af BNP i 2009 til ca. 7 % af BNP i 2011 ud fra en antagelse om en uændret politik, mens det reale BNP igen forventes at notere en moderat positiv vækst. Denne antagelse tager hensyn til det forhold, at ifølge regeringens planer vil de fleste foranstaltninger af ekstraordinær karakter, som er knyttet til krisen i overensstemmelse med den europæiske økonomiske genopretningsplan, og som udgør næsten 1¼ % af BNP i 2009, gradvis blive reduceret i 2010 og 2011. Traktatens underskudskriterium er ikke opfyldt.
(7)

Ifølge de oplysninger, som de slovakiske myndigheder indsendte i oktober 2009, forventes det offentlige underskud i Slovakiet at nå op på 6,3 % af BNP i 2009 og således ligge over og ikke tæt på referenceværdien på 3 % af BNP. Den forventede overskridelse af referenceværdien kan betegnes som exceptionel i traktatens og stabilitets- og vækstpagtens forstand. Navnlig er den resultatet af bl.a. et alvorligt økonomisk tilbageslag i traktatens og stabilitets- og vækstpagtens forstand. Ifølge Kommissionens prognose fra efteråret 2009 forventes det reale BNP at falde med 5,8 % i 2009. Mens overskridelsen af referenceværdien på 3 % hovedsagelig afspejler den alvorlige økonomiske afmatning, er den også et resultat af den væsentlige forværring af den strukturelle saldo siden 2005. Desuden kan den forventede overskridelse af referenceværdien ikke anses for midlertidig, da Kommissionens prognose fra efteråret 2009 forudser, at det offentlige underskud vil nå op på 6 % af BNP i 2010 på grundlag af antagelsen om en uændret politik. Traktatens underskudskriterium er ikke opfyldt.